পেরিয়ে চললাম অ্যাভনের সোঁতা — যার তীরে শেক্সপীয়রপ্রেমীরা কবির এক মর্মর মূর্তি স্থাপন করেছেন। সামান্য ঝুঁকে চেয়ারে বসে আছেন কবি। চিন্তামগ্ন, উদাসী দৃষ্টিতে দেখছেন চিরকালের প্রিয় জন্মভূমি স্ট্রাটফোর্ড অপন অ্যাভঁনকে। লণ্ডনের বিলাসবহুল শহুরে জীবনের আরামে ডুবে না গিয়ে কর্মক্ষেত্র থেকে বিদায় নিয়ে ফিরে এসেছিলেন কবি তাঁর প্রিয় অ্যাভঁনের অপ্রতিরোধ্য টানে। অ্যাভঁনের স্নিগ্ধ তীরে জন্মভূমির মাটিতেই শেষ নিঃশ্বাস ত্যাগ করেছিলেন।